OpenLLM-France/wikimedia huggingface dataset:
# Kristoffer Nyrop

Kristoffer Nyrop (Copenhague, 11 de gener de 1858 - Copenhague, 13 d'abril de 1931) fou un romanista danès.

## Vida

Nyrop feu els seus estudis de literatura francesa a Copenhague, contra l'opinió d'una família luterana profundament religiosa que dubtava de la viabilitat de dedicar la vida a l'estudi d'una literatura que considerava de moralitat dubtosa. Amplià els estudis a París (amb Paul Meyer i de Gaston Paris) i posteriorment feu estades a Suïssa, França i Itàlia. El 1878 va publicar el seu primer article científic amb només 20 anys. El 1886 defensà la seva tesi doctoral sota la direcció de Vilhelm Thomsen intitulada Adjektivernes Kønsbøjning i de romanske Sprog. De 1894 a 1928 fou el successor de Thor Sundby (1830-1894) com a professor de llengua i de literatura franceses a la Universitat de Copenhague.
Apassionat per les llengües romàniques, va publicar primer una sèrie d'antologies, Lectures françaises (1890-1891), La Espana moderna (1892), Prose e pœsie italiane (1898) i s'interessà també pel romanès i per l'occità. Malgrat que el seu interès principal foren les llengües romàniques i les seves literatures, també publicà sobre el món nòrdic i, concretament, redactà nombrosos articles sobre el folklore, la història cultural i l'etimologia de les llengües nòrdiques.
La seva salut fou, però, precària. Molt aviat quedà paralitzat del braç dret, i perdé la vista l'any 1905 però, ajudat per la seva prodigiosa memòria, va continuar la seva recerca gràcies a un equip d'ajudants on hi havia els seus estudiants, els seus col·legues i els seus amics, que escrivien el que ell els dictava.
El 1912 fou elegit membre corresponent de l'Académie des inscriptions et belles-lettres i el 1920 membre de ple dret; el 1922 l'Académie royale de langue et de littérature françaises de Belgique el nomenà membre estranger. El primer tom de la seva Histoire générale de la langue française, dedicat a la fonètica històrica, meresqué el premi Diez i el premi Saintour de l'Académie Française.
A més del seu treball científic, tingué una posició compromesa sobre qüestions del seu temps. Durant la Primera Guerra Mundial no va deixar de denunciar l'imperialisme alemany.

## La gramàtica històrica francesa

L'obra més important de Nyrop és la seva Grammaire historique de la langue française en 6 volums. Copenhague, Leipzig, París 1899-1930 (reedició : Ginebra 1979)
* # Histoire générale de la langue française. Phonétique historique (1899)
* # Morphologie (1903)
* # Formation des mots (1908)
* # Sémantique (1913)
* # Syntaxe. Noms et pronoms (1925)
* # Syntaxe. Particules et verbes (1930)

## Enllaços externs

* http://www.treccani.it/enciclopedia/kristoffer-nyrop_(Enciclopedia-Italiana)/
* Acadèmia Reial de llengua i literatura franceses de Bèlgica [amb una foto]
* Notícia necrològica de l'Académie des Inscriptions et Belles-Lettres
* http://www.denstoredanske.dk/Sprog,_religion_og_filosofi/Sprog/Sprogforskeres_biografier/Kristoffer_Nyrop [amb una foto]
# L'últim salt (pel·lícula de 2005)

L'últim salt (títol original: The Last Drop) és una pel·lícula britànica dirigida per Colin Teague, estrenada el 2005. Ha estat doblada al català.

## Argument

Setembre de 1944. Esperant posar fi per Nadal a la Segona Guerra Mundial, Winston Churchill llança l'operació Horta: envia 35.000 soldats darrere de les línies enemigues, a l'Holanda ocupada pels alemanys. Entre les tropes britàniques hi ha un petit grup d'homes el nom dels quals en clau és "Caixa de Llumins", i amb un objectiu molt diferent: han de trobar un impressionant tresor d'or holandès i obres d'art que els nazis guarden en un lloc aparentment inexpugnable. A més, els homes que formen el grup són realment civils disfressats de militars, que hauran d'enfrontar-se a soldats alemanys endurits en la guerra, capaços de matar a sang freda. El desafiament no ha fet més que començar.

## Repartiment

* Billy Zane: Tinent Robert Oates
* Laurence Fox: Major Klaus Kessler
* Neil Newbon: Caporal Rhys Powell
* Lucy Gaskell: Benitta
* Karel Roden: Sergent Hans Beck
* Michael Madsen: coronel J.T. Colt
* Alexander Skarsgård: Jergen Voller.
* David Ginola: Dieter Max
* Louis Dempsey: Snyder
* Coral Beed: Saskia
* Andrew Howard: Caporal Edward Banks
* Jack Dee: Warren
* Neil Newbon: Rhys Powell
* Agathe de la Boulaye: Katrina
* Tommy Flanagan: Caporal Baker

## Al voltant de la pel·lícula

L'ex futbolista David Ginola encarna un soldat alemany, Dexter Marx.

## Referències

* ↑ «ésAdir > Filmoteca: pel·lícules >L'últim salt». [Consulta: 7 gener 2019].
* ↑ «The Last Drop» (en anglès). Rotten Tomatoes.
# L'Enclos

L'Enclos (lit. ‘El tancament’) és una pel·lícula dramàtica francoiugoslava de 1961 dirigida per Armand Gatti. Va entrar al 2n Festival Internacional de Cinema de Moscou on Gatti va guanyar el Premi d'argent al millor director.
En francès, el terme «enclos» es tradueix com a «tancament» en català, que indica una zona limitada o emmurallada que es troba habitualment al voltant de fàbriques o escoles. També pot indicar un corral, un complex, un paddock o una pista. La pel·lícula aprofundeix en els temes associats als espais tancats i la seva influència en els individus i les comunitats, convertint-lo en una peça pertinent i contemplativa en la societat contemporània. Concretament, narra la història d'en Karl i en David, un pres polític alemany i un rellotger jueu, condemnats a mort en un camp de concentració nazi. Poc a poc s'estableix un vincle entre ells i descobreixen que comparteixen els mateixos valors d'humanitat, malgrat que els oficials de les SS els han promès la llibertat a l'únic que sobrevisqui dels dos, si un acaba matant a l'altre abans de l'endemà.

## Repartiment

* Hans Christian Blech com a Karl
* Jean Négroni com a David
* Herbert Wochinz com a Scheller
* Tamara Miletic com a Anna
* Maks Furijan com a Weissenborn
* Stevo Žigon com a Dragulavic
* Janez Vrhovec com a Walter (com a Janez Vrkovec)
* Michel Bouyer com al Doctor Crémieux
* Janez Skof com a Kapo #1
* Janez Cuk com a Kapo #2
* Janko Hocevar com a Jova
* Pero Kvrgić com a Sánchez
* Lojze Potokar com a agent de policia
* Frane Milčinski com a Wagner

## Referències

* ↑ «2nd Moscow International Film Festival (1961)» (en anglès). MIFF. Arxivat de l'original el 2013-01-16. [Consulta: 11 novembre 2012].
* ↑ «Enclos» (en anglès). Cambridge Dictionary. [Consulta: 27 agost 2024].
* ↑ «El recinto» (en castellà). Arte.tv. [Consulta: 26 agost 2024].

## Enllaços externs

* Arte.tv - Pel·lícula sencera (francès) (castellà)
# La llibreria

La llibreria (títol original en anglès: The Bookshop) és una pel·lícula dramàtica de 2017 escrita i dirigida per Isabel Coixet. El guió és una adaptació de la novel·la La llibreria de la novel·lista anglesa Penelope Fitzgerald. La pel·lícula, coproduïda per Espanya, el Regne Unit i Alemanya, fou rodada en llengua anglesa i està protagonitzada en els seus principals papers pels actors britànics Emily Mortimer i Bill Nighy i l'estatunidenca Patricia Clarkson l'agost i setembre de 2016 a Portaferry, Comtat de Down, Irlanda del Nord i Barcelona (exteriors a Barcelona, Badalona i Argentona i interiors en estudi). Ha estat doblada al català.

## Argument

Florence Green ha arribat a Hardborough, una tranquil·la ciutat de la costa anglesa dels anys 1950, decidida a complir el somni que ella i el seu marit van concebre quan es van conèixer: obrir una llibreria en un lloc allunyat de les revolucions socials que tenien lloc en els llunyans grans centres urbans. Les seves il·lusions ensopegaran amb les resistències de Violet Gamar, una gran dama que domina la vida dels seus conciutadans des del seu pedestal.

## Repartiment

* Emily Mortimer - Florence Green
* Patricia Clarkson - Mrs. Violet Gamart
* Bill Nighy - Mr. Edmund Brundish
* Charlotte Vega - Kattie

## Rebuda

El guió d'Isabel Coixet, va rebre el premi a la millor adaptació literària de 2017 de la Fira del Llibre de Frankfurt. També va inaugurar la SEMINCI de 2017, com a estrena mundial, amb bones crítiques.
L'estrena comercial a Espanya fou el 10 de novembre de 2017, amb bona recepció crítica i amb gran èxit de públic, amb més de 300.000 espectadors i 2 milions d'euros de taquilla a Espanya en mes i mig. La pel·lícula va rebre dotze nominacions als Premis Goya 2018, tres nominacions als Premis Feroz (millor direcció, millor música original i millor actor secundari) i la nominació a la millor pel·lícula pels Premis Forqué.
El 18 de desembre del 2017 es va anunciar que La llibreria seria presentada internacionalment en una gala especial de la Berlinale durant la 68a edició del Festival Internacional de Cinema de Berlín, el febrer de 2018.

## Referències

* 1 2 «La llibreria». ÉsAdir.cat. [Consulta: 15 novembre 2018].
* ↑ «Comienza el rodaje de 'The Bookshop', lo nuevo de Isabel Coixet». Fotogramas, 09-08-2016.
* ↑ «Frankfurter Buchmesse prize for Best International Literary Adaptation 2017.», 11-10-2017. Arxivat de l'original el 11 de novembre 2017. [Consulta: 11 novembre 2017].
* ↑ «Isabel Coixet's 'The Bookshop' wins Frankfurt Book Fair Prize for adaptation (exclusive).» (en anglès), 12 oct. 2017.
* ↑ «La librería: de Isabel Coixet: La vida secreta de las palabras.», 20-10-2017.
* ↑ «Así es ‘La librería’ de Isabel Coixet.», 10-11-2017.
* ↑ «La librería: de libros y soledades.», 10-11-2017.
* ↑ «'Handia', 'La librería' i 'El autor' parteixen com a favorites en els Premis Goya 2018», 13-12-2017.
* ↑ «Página web de la secció BERLINALE SPECIAL», 18-12-2017.
* ↑ «Gus Van Sant’s ‘Don't Worry’ Among First Berlinale Competition Titles to Be Unveiled», 18-12-2017.
# LPM

LPM té els següents significats:
* Partit Liberal de Macedònia (del seu nom en macedònic Либерална партија на Македонија, transliterat Liberalna Partija na Makedonija), partit polític de Macedònia del Nord
* La Pomme Marseille, equip ciclista professional de França
* Luyten Proper-Motion Catalogue, catàleg d'estrelles que tenen un moviment propi notable
# Labeo barbatulus

Labeo barbatulus és una espècie de peix cipriniforme de la família dels ciprínids.

## Morfologia

Els mascles poden assolir els 30 cm de longitud total.

## Distribució geogràfica

Es troba a Àsia: conca del riu Mekong.

## Referències

* 1 2 «Labeo barbatulus» (en anglès). FishBase. Froese, Rainer; Pauly, Daniel (editors).
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Horcajada

La Horcajada és un municipi de la província d'Àvila, a la comunitat autònoma de Castella i Lleó. Està situat entre Piedrahíta i El Barco de Ávila.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Laboratori de mesura de precisió d'equipaments

A Laboratori de Mesura de Precisió d'Equipaments (LMPE, sigles PMEL en anglès) és una instal·lació de les Forces Aèries dels Estats Units (l'USAF) en la qual té lloc el calibratge i reparació d'equipament de prova. Aquesta pràctica és també coneguda com a metrologia: la ciència del mesurament. El Codi d'Especialitat de la Força Aèria (l'AFSC) de pilots entrenats per treballar en el LMPE és 2P0X1 reemplaçant 324X0 on "X" representa un nombre variable el qual denota el nivell d'experiència de la persona. També hi ha contractistes de defensa i civils del govern que realitzen aquest treball.
| Nivell d'habilitats | Paper típic al LMPE |
| 1 | Estudiant |
| 3 | Aprenent |
| 5 | Oficial; Entrenador |
| 7 | Artesà; Supervisor |
| 9 | Superintendent |

## Vegeu també

* Centre logístic

## Enllaços externs

* Pàgina web de la Força Aèria de Metrologia Arxivat 2007-03-11 a Wayback Machine. (anglès)
* Pàgina web de la Corporació de Mesura de Precisió (anglès)
# Laboratori farmacèutic

Un laboratori farmacèutic és un laboratori que efectua recerca científica per la posada a punt de nous fàrmacs (o de productes assimilats als productes per la salut com les cremes solars, antimosquits, etc.) És un terme més o menys sinònim del de companyia farmacèutica, societat que assegura la producció d'aquests medicaments.
# Lagina

Lagina (en llatí Lagina, en grec antic τὰ Λάγινα) era una ciutat del territori d'Estratonicea, a Cària, que tenia un magnífic temple d'Hècate on es feia un gran festival anyal, segons explica Estrabó.
Quan Tàcit parla del culte a Trivia que era molt important a Estratonicea, es refereix sens dubte a Hècate, al temple de Lagina. La moderna Lakena ha conservat el nom, molt propera al naixement del Tshina. Esteve de Bizanci l'anomena Lagínia (Laginia) i segurament parla de la mateixa ciutat.

## Referències

* ↑ Smith, William (ed.). «Lagina». Dictionary of Greek and Roman Geography (1854. [Consulta: 6 juliol 2021].
# La Chapèla d'Alègre

La Chapelle-Bertin és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 62 habitants.

## Demografia
### Població

El 2007 la població de fet de La Chapelle-Bertin era de 62 persones. Hi havia 32 famílies de les quals 16 eren unipersonals (8 homes vivint sols i 8 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 83 habitatges, 33 eren l'habitatge principal de la família, 39 eren segones residències i 10 estaven desocupats. Tots els 83 habitatges eren cases. Dels 33 habitatges principals, 31 estaven ocupats pels seus propietaris i 2 estaven cedits a títol gratuït; 2 tenien dues cambres, 7 en tenien tres, 9 en tenien quatre i 15 en tenien cinc o més. 19 habitatges disposaven pel capbaix d'una plaça de pàrquing. A 15 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Chapelle-Bertin el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 8 |
| 8 | 65 a 69 | 8 |
| 4 | 60 a 64 | 4 |
| 4 | 55 a 59 | 4 |
| 4 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 37 persones, 19 eren actives i 18 eren inactives. De les 19 persones actives 17 estaven ocupades (13 homes i 4 dones) i 2 estaven aturades (1 home i 1 dona). De les 18 persones inactives 6 estaven jubilades, 1 estava estudiant i 11 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses d'hostatgeria i restauració.
L'any 2000 a La Chapelle-Bertin hi havia 9 explotacions agrícoles que ocupaven un total de 164 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de La Chapelle-Bertin a l'INSEE.
* Évolution et structure de la population Fitxa amb el detall de dades de La Chapelle-Bertin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# La Rambla de la Pineda

La Rambla de la Pineda és un sector de la urbanització dels Pinars del Badó, del terme municipal de Sant Quirze Safaja, a la comarca del Moianès.
Constitueix la meitat meridional de la urbanització, a prop del termenal amb Sant Feliu de Codines, just a llevant del Coll de Poses, al nord de la Pineda del Maset.

## Enllaços externs

* La Rambla de la Pineda en el seu entorn, a l'Institut Cartogràfic de Catalunya
# La interpretació de Rose

La interpretació de Rose (títol original en anglès, Rose Plays Julie) és una pel·lícula dramàtica irlandesa del 2019 escrita i dirigida per Christine Molloy i Joe Lawlor, coneguts col·lectivament com a Optimistes Desesperats. S'ha doblat i subtitulat al català.

## Repartiment

* Ann Skelly com a Rose
* Orla Brady com a Ellen
* Aidan Gillen com a Peter
* Annabell Rickerby com a Molly
* Catherine Walker com a Teresa
* Joanne Crawford com a Valerie
* Alan Howley com el Dr. Langan
* Sadie Soverall com a Eva

## Referències

* ↑ «La interpretació de Rose». FilminCAT. [Consulta: 26 maig 2023].
* ↑ «West Side Story, a Sopranos prequel and Bond: the best films to see in autumn 2021» (en anglès), 24-08-2021. [Consulta: 2 setembre 2021].
* ↑ «'Rose Plays Julie' Review: A Shivery Psych Thriller Channelling Mythic and Modern Female Rage», 16-03-2021. [Consulta: 14 desembre 2021].
* ↑ «Rose Plays Julie». Goita què fan, ara!. [Consulta: 9 maig 2023].
# La intrusa

* Aquest article tracta sobre la pel·lícula de 1999. Si cerqueu la telenovel·la veneçolana, vegeu «La intrusa (sèrie)».
La intrusa (títol original en anglès: The Intruder) és una pel·lícula britànico-canadenca dirigida per David Bailey l'any 1999. Ha estat doblada al català.

## Argument

Catherine s'ha casat amb Nick, però creix una preocupació dintre seus: Stella, l'esposa precedent, realment ha desaparegut? El film presenta els nous fantasmes: els que tenen un fonament a la quarta dimensió. Travessen el temps !

## Repartiment

* Charlotte Gainsbourg: Catherine Girard
* Charles Edwin Powell: Nick Girard
* Nastassja Kinski: Badge Muller
* Molly Parker: Daisy
* John Hannah: Charlie
* Charles Papasoff: saxofonista
* Marianne Farley: Stella/Nancy Brooke (llavors Marianne Therien)
* Mike Tsar: Detectiu Fordham
* Angelo Tsarouchas: Leiberman

## Referències

* ↑ «La intrusa». esadir.cat.
* ↑ «Suspicion». [Consulta: 20 març 2018].
# La paz empieza nunca

La paz empieza nunca és una pel·lícula espanyola de 1960 dirigida per León Klimovsky i protagonitzada pwr Adolfo Marsillach, Concha Velasco i Carmen de Lirio.

## Resum

Està inspirada en l'obra homònima de l'escriptor i periodista Emilio Romero Gómez. Durant la Guerra Civil espanyola. un home anomenat López (Adolfo Marsillach) gairebé mor afusellat per les seves idees falangistes. En acabar la guerra, un camarada l'anima a unir-se a una operació i López, malgrat haver format una família, utilitza la seva relació amb la seva antiga amant per a infiltrar-se en un grup republicà i poder acabar amb les seves activitats.
El guió destaca per evitar presentar a un bàndol com a malvat i a l'altre com a bo, aconseguint una ambigüitat molt poc present en films posteriors. Tot i que Klimovsky no pretenia fer exaltació del feixisme, les autoritats franquistes van intentar fer-la una oda al règim.

## Repartiment

* Adolfo Marsillach - López.
* Concha Velasco - Paula.
* Carmen de Lirio - Pura.
* Carlos Casaravilla - Dóriga.
* Kanda Jaque - Carmina.
* Antonio Casas - Pedro.
* Jesús Puente - Mencia.
* Mario Berriatúa - Jorge.
* José Manuel Martín.
* Arturo López.
* Mara Laso - Concha.

## Premis

Va obtenir el premi especial a la millor pel·lícula de 250.000 pessetes als Premis del Sindicat Nacional de l'Espectacle de 1960.

## Bibliografia

* Bentley, Bernard. Un Compañero a Cine español. Boydell & Brewer 2008.

## Referències

* ↑ Bentley p.124
* ↑ Aguilar, Carlos. Guía del cine español. Catedra.
* ↑ La paz empieza nunca abc.es
* ↑ Félix Martialay El cine español durante el franquismo, p. 162-166

## Enllaços externs

* La paz empieza nunca a Historia de nuestro cine, rtve.es
# La pell

La Pell (títol original: La pelle) és una pel·lícula franco-italiana, dirigida per Liliana Cavani, estrenada l'any 1981. La pel·lícula és l'adaptació de la novel·la autobiogràfica de l'escriptor italià Curzio Malaparte, La Pell, apareguda l'any 1949. Ha estat doblada al català.

## Argument

El personatge central és un oficial de connexió italià amb els aliats, a Nàpols, a final de 1943, al començament de la campanya d'Itàlia. Entre la misèria i les runes d'una ciutat que acaba de sortir de la guerra, el poble de Nàpols prova de continuar vivint.
Presoners alemanys venuts a pes, un carro americà desmuntat per ser venut, nens donats als soldats nord-africans per ser abusats, una «sirena» servida en d'un sopar «Renaissance», i nombroses escenes de la bogeria ordinària d'aquesta guerra, l'apoteosi de la qual és la tràgica erupció del Vesuvi.
La pel·lícula s'acaba amb la violació d'una dona pilot americana pels seus companys d'armes. Un jove Italià, feliç de veure els americans entrar a Roma, és aixafat per un tanc: un petit incident pels militars, el signe d'una terrible derrota per Curzio Malaparte.

## Repartiment

* Marcello Mastroianni: Curzio Malaparte
* Ken Marshall: capità Jimmy Wren
* Alexandra King: Deborah Wyatt
* Carlo Giuffrè: Eduardo Mazzullo
* Yann Babilée: Jean-Louis
* Jeanne Valérie: la princesa a Capri
* Liliana Tari: Maria Concetta
* Peppe Barra: Sarto
* Cristina Donadio: l'amiga de Rosaria
* Rosaria della Femmina: l'amant de Jimmy
* Jacques Sernas: el general Guillaume
* Claudia Cardinale: la princesa Consuelo Caracciolo
* Burt Lancaster: el general Mark Cork (Clark)
* Anna Maria Ackermann
* Elio Polimeno: Goldberg
* Gianni Abbate

## Referències

* ↑ de Vicente, Eduardo DE «‘La Pell’ 1981». El Periódico, 25-08-2008 [Consulta: 31 agost 2022].
* ↑ Armengol, Joaquim «Curzio Malaparte, el gran camaleó del segle XX». Ara, 24-11-2012.
* ↑ «La pell». Ésadir. Corporació Catalana de Mitjans Audiovisuals.
* ↑ «La pelle». imdb.

## Enllaços externs

* «La Pell La Peau» (en francès). Ciné-Ressources. Cinémathèque Française.